บาทเปิด 36.00 คาดแกว่งแคบ
เงินบาทเปิด 36.00 คาดแกว่งแคบขาดปัจจัยใหม่หนุน รอเฟด-กนง.สัปดาห์หน้า
11 ก.ย. 2558

เงินบาทเปิด 36.00 คาดแกว่งแคบขาดปัจจัยใหม่หนุน รอเฟด-กนง.สัปดาห์หน้า
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.00 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 36.13/15 บาท/ดอลลาร์
แนวโน้มการเคลื่อนไหวของเงินบาทในวันนี้ คาดว่าจะแกว่งอยู่ในกรอบแคบๆ ทิศทางยังไม่ชัดเจน เนื่องจากปัจจัยสำคัญที่ตลาดรอดูคือ การประชุมของคณะกรรมการกำหนดนโยบายการเงิน (FOMC) ของธนาคารกลางสหรัฐในสัปดาห์หน้า ว่าจะมีความชัดเจนเรื่องการปรับขึ้นดอกเบี้ยอย่างไร ขณะที่ในบ้านเราก็จับตาผลการประชุมคณะกรรมการนโยบายการเงิน(กนง.) ด้วยเช่นกัน
"วันนี้บาทคงแกว่งแคบๆ รอประชุม FOMC และ กนง.สัปดาห์หน้า ว่าจะตัดสินใจเรื่องดอกเบี้ยนโยบายอย่างไร" นักบริหารเงิน กล่าว
นักบริหารเงิน คาดว่าวันนี้เงินบาทจะเคลื่อนไหวอยู่ในกรอบ 36.00 - 36.20 บาท/ดอลลาร์